open-index/open-wikipedia-markdown huggingface dataset:
Chandra Wilson

**Chandra Wilson** (lahir pada 27 Ogos, 1969) merupakan pelakon Amerika Syarikat yang telah memenangi Anugerah Screen Actors Guild dan dikenali menerusi wataknya sebagai Dr. Miranda Bailey menerusi drama popular Grey's Anatomy.

## Latar Belakang
### Pemulaan hidup
Wilson dilahirkan di Houston, Texas. Memulakan kerjaya seawal usia lima tahun dan merupakan bekas pelajar Sekolah Tinggi Houstan untuk Persembahan dan Senia Visual (Houston's High School for the Performing and Visual Arts) dan Sekolah Seni Tisch di Universiti New York.

### Kerjaya
Penampilan pertama adalah menerusi rancangan Bob Patterson dan terbabit dalam drama seperti *Law and Order*, *[[Sex and the City]]*, dan *The Sopranos*. Dalam dunia teater, Wilson dikenali sebagai Bonna Willis dalam "The Good Times are Killing Me".

Wataknya sebagai Miranda Bailey untuk drama kedoktoran *[[Grey's Anatomy]]* membuatkan peluang beliau untuk dikenali lebih luas. Menerusi drama ini, beliau lebih dikenali sebagai "the Nazi". Pernah dicalonkan untuk Anugerah Emmy untuk “Best Supporting Actress in a Drama”. Pernah dicalonkan dan memenangi Anugerah Screen Actors Guild 2007 untuk “Outstanding Female Actor in a Drama Series”; selain memenagi Anugerah SAG menerusi “Best Ensemble in a Drama Series”.

### Peribadi
Wilson masih dalam membina hubungan bersama bapa kepada tiga orang anaknya; anak perempuan Serena dan Joy dilahirkan pada 1992 dan [1994manakala anak lelaknya Michael lahir pada [31 Oktober 2005.

Wilson merupakan peminat setia penglipur lara seperti *All My Children*, *General Hospital*, *One Life to Live*, dan *The Young and the Restless*.

Wanita yang berketinggian lima kaki ini pernah memberitahu bahawa beliau jarang dikenali di khalayak umum kerana umum berpendapat bahawa beliau terlalu pendek untuk memegang watak Chandra Wilson.

## Lakonan

* *The Good Times are Killing Me*
* *The Miracle Worker*
* *Paper Moon: the Musical*
* *The Family of Mann*
* *Believing*
* *Little Shop of Horrors*
* *Caroline, or Change* (2004)
* *Avenue Q* (2003)
* *On The Town* (1998)
* *[[Grey's Anatomy]]* (2005-)
* *Bob Patterson* (2001)
* *I Love the 80's 3-D* (2005)
* *Law & Order: Special Victims Unit* (2005) Episod "911".....Rachel Sorannis
* *The Sopranos* (2004)
* *Queens Supreme*
* *Law & Order: Special Victims Unit* (2002) Episod "Waste".....Nurse Jenkins
* *Sex and the City* (2002)
* *100 Centre Street* (2001)
* *Third Watch* (2001)
* *Cosby* (2000)
* *Law & Order* (1992)
* *The Cosby Show* (1989)
* *Sexual Considerations* (1991)
* *Strangers with Candy* (2005)
* *Head of State* (2003)
* *Lone Star* (1996)
* *Philadelphia* (1993)
* *Mad Dog and Glory* (1993)

## References

## Pautan Luar
* 
* ABC biography 
* 
*
Pengangkutan di Iran

## Pengangkutan Darat
### Jaringan Jalan Raya
Jaringan jalan raya di Iran adalah antara yang terbaik di dunia. Ia menghubungkan bandar-bandar utama dan kawasan-kawasan luar bandar. Pada tahun 2002, Iran mempunyai 178,152 km (111,000 batu) jalan raya dan 66% daripadanya adalah berturap. Manakala, terdapat 30 pengguna kereta bagi setiap 1000 penduduknya. 
### Jaringan Kerata Api
Jalan keretapi di Iran pula adalah sepanjang 6,405 km (3,980 batu).
### Transit Kota
Sistem transit pula terdapat di semua bandar-bandar utama manakala Teheran, Mashad, Shiraz, Tabriz, Ahwaz dan Isfahan sedang didalam proses membina jalan kereta api bawah tanah.

## Pengangkutan Laut
Pelabuhan utama Iran ialah pelabuhan Bandar Abbas yang terletak di Selat Hormuz. Pelabuhan ini dihubungkan dengan sistem jalan raya dan jalan kereta api bagi pengangkutan kargo. Jaringan kereta api Tehran-Bandar Abbas dibina pada tahun 1995 yang menghubungkan Bandar Abbas dengan seluruh Iran dan Asia Tengah melewati Tehran dan Mashad. Pelabuhan-pelabuhan lain pula ialah pelabuhan Bandar Anzali di Laut Kaspia, pelabuhan Bandar Turkmen juga berhadapan dengan Laut Kaspia, dan pelabuhan korramshahr dan pelabuhan Bandar Khomeyni di Teluk Parsi. 

## Pengangkutan Udara
Bandar-bandar utama di Iran juga dihubungkan dengan Pengangkutan Udara. Terdapat sebanyak 321 lapangan terbang di Iran dimana 129 daripadanya mempunyai landasan yang berturap dan 192 pula tidak mempunyai landasan berturap. Iran Air pula adalah syarikat penerbangan kebangsaan Iran yang bertanggungjawab menghubungkan bandar-bandar utama Iran dan juga menghubugnkan Iran dengan negara-negara lain.

## Komunikasi
Kerajaan Iran mempunyai media massanya tersendiri iaitu tiga stesen radio nasional dan dua saluran televisyen nasional dan juga beberapa setesen radio dan televisyen daerah. Pada tahun 2005, terdapar 252 stesen radio dan juga terdapat 158 televisyen bagi setiap 1000 penduduk. Talian telefon pula adalah sebanyak 219 dan juga terdapat 110 kimputer peribadi bagi setiap 1000 penduduk.
Pilihan Raya Kepala Desa

**Pilihan Raya Kepala Desa**, sering kali disingkatkan sebagai **Pilkades**, ialah suatu pemilihan Kepala Desa secara langsung oleh para warganegara desa setempat. Berbeza dengan Lurah yang merupakan pegawai perkhidmatan awam, Kepala Desa merupakan jawatan yang boleh dipegang oleh sesiapa sahaja yang memenuhi syarat (biasanya berbeza-beza antara satu desa sama lain).

Pilkades telah diadakan jauh sebelum adanya Pilihan Raya Kepala Daerah (Pilkada). Akhir-akhir ini, terdapat kecenderungan untuk mengadakan kedua-dua pilihan raya ini secara serentak dalam satu kabupaten. Hal ini dilakukan agar pelaksanaannya lebih berkesan, cekap, dan terselaras dari sisi keamanan. Pilihan-pilihan raya tersebut diselenggarakan oleh Pemerintah Daerah.
Pilihan raya ketua daerah di Indonesia

**Pemilihan Kepala Daerah** (singkatan: **Pilkada**) ialah nama rasmi pilihan raya pasangan Kepala Daerah dan Timbalan Kepala Daerah di Indonesia oleh para penduduk daerah setempat. Kepala Daerah dan Timbalan Kepala Daerah merupakan:
* Gabenor dan Timbalan Gabenor untuk provinsi
* Bupati dan Timbalan Bupati untuk kabupaten
* Walikota dan Timbalan Walikota untuk kota.

Pasangan calon Kepala Daerah dan Timbalan Kepala Daerah diusulkan oleh parti politik atau gabungan parti politik yang memenuhi syarat-syarat tertentu. 

Pilkada ditetapkan oleh Undang-Undang Nombor 32 tahun 2004 tentang Pemerintahan Daerah, dan pertama kali diselenggarakan pada bulan Jun 2005. Pilkada disenggarakan oleh Komisi Pemilihan Umum Provinsi manakala peringkat Kabupaten dan Kota diselenggara Badan Pengawas Pemilihan Umum. Khususnya di Nanggroe Aceh Darussalam, Pilkada diselenggarakan oleh Suruhanjaya Bebas Pilihan Raya. Sebelumnya, Kepala Daerah dan Timbalan Kepala Daerah semuanya dipilih oleh Dewan Perwakilan Rakyat Daerah. 

## Pautan luar
* Rencana tentang Pilkada oleh Timbalan Kepala Komisi Pemilihan Raya Umum
* Laman web rasmi Depdagri: Pilkada
Peringatan untuk Yang Terkorban

**Pengingatan untuk Yang Terkorban** (bahasa Belanda: *Dodenherdenking*) diadakan setiap tahun pada 4 Mei di Belanda. Ia memperingati semua orang awam dan anggota tentera Kerajaan Belanda yang telah meninggal dunia ketika perang atau misi menjaga keamanan sejak berlakunya Perang Dunia II. 

Sehingga 1961, peringatan tersebut hanya untuk mangsa-mangsa Belanda pada Perang Dunia Kedua. Sejak 1961, mangsa-mangsa konflik ketenteraan lain (seperti tindakan pihak polis Belanda) di Hindia Belanda) dan misi perjanjian damai (seperti di Lubnan atau Bosnia) juga diperingati pada 4 Mei. 

Pada asalnya, majlis-majlis utama diadakan di Amsterdam di tugu kebangsaan di Dataran Dam. Majlis ini biasanya dihadiri anggota kabinet dan kerabat diraja, ketua tentera, wakil gerakan penentangan dan kumpulan sosial lain. Pada jam 8.00 malam, waktu bertafakur dua minit dipatuhi di seluruh Belanda. Sejak Mei 4 1994, bendera-bendera, yang digantung pada setengah-tiang bendera di siang hari, dinaikkan ketika nada suara Wilhelmus, lagu kebangsaan Belanda, dimainkan. 

Walaupun majlis-majlis utama mendapat kebanyakan perhatian dari media, ada juga majlis-majlis di bandar-bandar dan tempat-tempat lain, seperti Waalsdorpervlakte dekat Den Haag di mana banyak pejuang penentangan Belanda dihukum mati sewaktu perang. Dalam banyak pekan, sebelum atau setelah dua minit kesunyiannya, orang berkumpul di sekeliling sebuah tugu, mendengar ucapan, dan menaburkan bunga untuk mengingati yang telah terkorban.

Hari keesokannya, pada 5 Mei, orang Belanda menyambut pembebasan dari pendudukan Jerman di antara 1940 dan 1945. 

## Lihat juga
* Hari Pembebasan (Belanda)
* Hari cuti am di Belanda
* Belanda dalam Perang Dunia II
* Hari Pengingatan (PD I)
* Hari Veteran (Amerika Syarikat)

## Pautan luar
* Official site of Remembrance and Liberation day (Dutch)
* English summary on official site
Pertempuran Tewkesbury

**Pertempuran [[Tewkesbury]]** di Gloucestershire, yang terjadi pada 4 Mei 1471, menyelesaikan satu fasa dalam Perang Bunga Ros.

Ia mengakhiri buat sementara waktu harapan para anggota Lancaster untuk mendapatkan kembali takhta England. Selepas pertempuran ini, keadaan kekal damai selama empat belas tahun sebelum satu lagi rampasan kuasa politik dalam bentuk Henry Tudor akhirnya menyelesaikan masalah di antara kedua wangsa itu.
7.62 x 51 mm NATO

**7.62 x 51 mm NATO** merupakan peluru berkuasa tinggi yang diperkenalkan pada tahun 1950-an sebagai peluru standard bagi seluruh negara-negara NATO.

Peluru ini sama tetapi tidak menyerupai sepenuhnya dengan peluru awam .308 Winchester. NATO menggunakan jenis ini untuk kegunaan organisasi ketenteraan, manakala SAAMI menjadikan jenis ini kegunaan awam, khasnya pemburu. Kedua-dua organisasi tersebut telah memutuskan bahawa peluru tersebut mempunyai dua perbezaan, iaitu bagi kegunaan organisasi ketenteraan, tekanan kuasanya ialah 50,000 psi, dan untuk kegunaan awam maksimanya adalah 62,000 psi. Kemudian kelongsong peluru untuk tentera panjangnya berukuran 1.645 inci, dan untuk pihak awam berukuran 1.632 inci, bezanya cuma 0.013 inci. Sungguhpun tidak berbahaya untuk menggabungkan dua jenis amunisi ini, adalah lebih baik sekiranya sesuai mengendalikanya dengan kaliber yang sesuai.

Peluru ini biasanya digunakan untuk raifal perang dan mesingan, seperti raifal M14 dan mesingan M60 buatan Amerika Syarikat pada tahun 1950-an. Raifal FAL Fabrique Nationale merupakan raifal 7.62 NATO yang paling popular di Eropah dan digunakan sehingga tahun 1980-an. M14 buatan Amerika Syarikat juga turut digantikan dengan raifal tempur M16, tetapi M14 dan senjata-senjata lain yang menggunakan peluru jenis ini masih digunakan sampai sekarang.

## Senjata yang menggunakan
### Raifal
* Chropi Rifle
* FN FAL
* Heckler & Koch G3
* Itajuba Model 954 Mosquetao

### Mesingan
* AA-52
* FN MAG
* Mekanika Uirapuru
* MG3
* Vektor SS-77

## Rujukan

## Pautan luar

* Various photos of 7.62x51 NATO ammunition
Paul Price

**Paul Price** (lahir 6 Mei 1976 di Melbourne, Victoria) ialah seorang pemain skuasy profesional dari Australia. Dia berjaya menduduki tempat kedua dalam Terbuka British pada tahun 2000, dan berjaya menduduki ranking no. 4 dunia pada bulan Ogos 2001.

## Pautan luar

* Profil di psa-squash.com 
* Profil di squashinfo.com
* Laman di www.squashpics.com
Said bin Al-Musayyab

**Said bin Al-Musayyab** Rahimahullah merupakan salah seorang dari Tabiin yang berketerampilan.

Menurut Imam Dzahabi rahimahullah, beliau 2 tahun setelah kepemimpinan Umar bin Khattab RA -yakni 15 Hijriah. Dia termasuk ahli fiqih Madinah. Meninggal pada tahun 94 Hijriah.

Beliau adalah seorang yang mempunyai sifat keperibadian yang sangat baik, berpuasa pada waktu siang, berqiamullail pada waktu malam. Beliau pun telah mengerjakan ibadat Haji lebih dari empat puluh kali, tidak pernah ketinggalan dari takbir pertama (*takbiratulihram*) di dalam sembahyang selama empat puluh tahun, dan sentiasa berada di saf pertama.

Said bin Al-Musayyab telah membuat keputusan untuk mengahwini anak perempuan Abu Hurairah r.a berbanding dengan perempuan-perempuan yang lain walaupun beliau berpeluang untuk mengahwini sesiapa sahaja yang beliau ingini dari kalangan perempuan-perempuan Quraisy. 

Said bin Al-Musayyab telah bernazar untuk mewakafkan dirinya kepada ilmu semenjak beliau masih kecil lagi.

Said sentiasa mengunjungi isteri-isteri Nabi s.a.w dan berjaya menimba pelbagai ilmu daripada mereka. Beliau juga pernah menimba ilmu daripada beberapa orang para sahabat di antaranya ialah Abdullah bin Abbas, Zaid bin Thabit, Abdullah bin Umar, Othman, Ali, dan Suhaib.

## Rujukan
Abhishek Bachchan

**Abhishek Bachchan** (, lahir 5 Februari 1976) merupakan seorang pelakon dan penerbit filem India. Beliau ialah anak kepada Amitabh Bachchan dan Jaya Bachchan dan berkahwin dengan pelakon dan bekas Miss World Aishwarya Rai.

Abhishek bersekolah di Sekolah Jamnabai Narsee, Sekolah Scotland Bombay di Mumbai, Sekolah Moden di Vasant Vihar, New Delhi dan Kolej Aiglon. Beliau kemudiannya pergi ke Amerika Syarikat untuk menamatkan pengajiannya di Universiti Boston. Abhishek mula menceburi dalam bidang lakonan pada tahun 2000 dan mencapai kemasyuran pada tahun 2004.

## Kehidupan peribadi
Pada Oktober 2002, Bachchan mengumumkan pertunangannya dengan Karisma Kapoor tetapi pertunangan tersebut berakhir pada Januari 2003. Kemudian pada 14 Januari 2007 Bachchan mengumumkan tarikh pertunangannya dengan Aishwarya Rai.

Pada 20 April 2007, Abhishek mengahwini Aishwarya Rai mengikut upacara tradisional Hindu. Perkahwinan ini diadakan secara tertutup di kediaman Bachchan, *Prateeksha* di Juhu, Mumbai.

Pada 16 November 2011, Rai melahirkan seorang anak perempuan dan isu ini telah menjadi hangat di seluruh dunia. Keluarga Bachchan mengatakan bahawa ada sesetengah pihak yang tidak bertanggungjawab telah menyebarkan foto palsu mengenai Aishwarya iaitu gambar Aishwarya bersama anaknya di hospital di Internet dan Facebook. Bachchan kemudian mengatakan bahawa foto Aishwarya bersama anaknya akan diedarkan di media sebaik sahaja menantunya kembali ke rumah daripada hospital.

## Filemografi

## Diskografi

### Single
;Muncul dalam
*2005: "Right Here Right Now : Bluffmaster!" (Sunidhi Chauhan feat. Abhishek Bachchan)
*2015: "Until the Sun Comes Up" (Raghav feat. Abhishek Bachchan & Nelly)

## Rujukan

## Pautan luar

* 
*
Keton

**Keton** merujuk kepada sama ada kelompok berfungsi yang dicirikan oleh kumpulan karbonil (O=C) yang terikat kepada dua atom karbon, atau sebatian kimia yang mengandungi kelompok berfungsi ini. Ia umumnya dapat dilambangkan melalui formula yang berikut:

:R1(CO)R2.

Satu karbon karbonil yang terikat kepada dua atom karbon membezakan keton daripada asid karboksilik, aldehid, ester, amida, dan sebatian-sebatian lain yang mengandungi oksigen. Sebaliknya, ikatan ganda dua kumpulan karbonil membezakan keton daripada alkohol dan eter. Keton yang paling mudah ialah aseton yang juga dikenali sebagai propanon.

Atom karbon yang terletak di sebelah kumpulan karbonil dipanggil α-karbon, manakala atom-atom hidrogen yang terikat pada karbon ini dipanggil α-hidrogen. Dengan adanya mangkin asid, keton akan mengalami apa yang dipanggil ketautomeran keto-enol, manakala tindak balas dengan bes yang kuat menghasilkan enolat yang sepadan. Diketon ialah sebatian yang mengandungi dua kumpulan keton.

## Tatanama

Keton umumnya dinamai dengan menggunakan tatanama IUPAC yang menukarkan akhiran *-n* menjadi *-non* untuk keluarga alkana. Bagi keton biasa, sesetengah nama tradisi seperti aseton dan benzofenon digunakan secara meluas, dan nama ini telahpun dikekalkan sebagai nama IUPAC, sungguhpun sesetengah buku teks kimia yang asas menggunakan nama-nama seperti 2-propanon atau propanon.

## Ciri-ciri fizikal
Kumpulan karbonil adalah berkutub dan oleh itu, menyebabkan keton merupakan suatu sebatian berkutub. Kumpulan karbonil bertindak balas dengan air melalui pengikatan hidrogen, tetapi tidak berupaya mengikat kepada hidrogen pada dirinya. Ia adalah penerima ikatan hidrogen, bukannya penderma ikatan hidrogen. Ini menyebabkan keton lebih meruap, berbanding dengan alkohol dan asid karboksilik yang mempunyai berat molekul yang sama.

## Ciri-ciri spektroskopi
Spektroskopi adalah penting untuk mengenalpasti keton. Keton dan aldehaid akan menunjukkan puncak dalam spekroskopi inframerah pada sekitar 1700 cm<sup>−1</sup> (lebih kurang, bergantung kepada persekitaran kimia).

## Sintesis
* Keton boleh dibentuk dengan pengoksidaan alkohol tahap kedua. Proses ini memerlukan agen pengoksida yang kuat seperti kalium dikromat atau agen lain yang mengandungi Cr(VI). Alkohol dioksidakan dengan pemanasan beserta refluks dalam larutan berasid. Sebagai contoh, propan-2-ol dioksidakan menjadi propanon (aseton):
:H3C-CH(OH)-CH3 → H3C-CO-CH3 
:Dua atom hidrogen disingkirkan, meninggakam satu atom oksigen berikatan ganda dua dengan atom karbon. 
* Keton juga boleh disediakan oleh hidrolisis batuan halida.
* Keton beraroma boleh disediakan dalam tindak balas Friedel-Crafts dan penyusunan semula Fries.

## Penggunaan
Keton sering dugunakan dalam minyak wangi dan cat untuk menstabilkan bahan lain agar tidak terurai dengan cepat. Kegunaan lain adalah sebagai pelarut dan bahan perantaraan dalam industri kimia. Contoh keton adalah Asetofenon, Butanon (metil etil keton) dan Propanon (aseton).

## Rujukan
* Senarai nama yang dikekalkan oleh IUPAC

## Pautan luar
*
Hikayat Abdullah

**Hikayat Abdullah** () merupakan kisah pengembaraan Abdullah bin Abdul Kadir Munsyi. Ia selesai dikarang pada tahun 1845 dan pertama kali diterbitkan pada tahun 1849. Terbitan rumi diterbitkan oleh *Pustaka Antara* pada tahun 1907 bagi kegunaan teks di sekolah-sekolah Melayu. Ia merupakan antara teks sastera Melayu yang pertama diterbitkan secara komersial. Gaya penulisan Abdullah yang unik dipaparkan secara jelas dalam teks ini dan isinya disampaikan dalam bahasa Melayu yang sederhana dan kontemporari. Tidak seperti karya-karya klasik sastera Melayu yang kebiasaannya mengandungi fantasi dan cerita legenda, karya Abdullah berkisar tentang realisme.

Karya ini diklasifikasikan sebagai autobiografi Abdullah dan mengandungi pandangan peribadi tetapi perseptif tentang masyarakat Singapura dan Melaka pada awal abad ke-19. Ia menceritakan sekilas zaman kanak-kanaknya di Melaka, pengalamannya sendiri seperti pembedahan yang dilakukan kepadanya oleh seorang ahli bedah Inggeris atau kunjungannya ke kem puak Tiandihui, satu kumpulan kongsi gelap Cina di pedalaman Singapura, dan acara seperti pengasasan Institusi Raffles, perobohan kota A Famosa di Melaka, dan lawatan Lord Minto, Gabenor-Jeneral India ke Melaka. Sebahagian besar karyanya juga mengandungi pengamatan peribadi tentang personaliti-personaliti pada zamannya, para pegawai Inggeris Syarikat Hindia Timur Inggeris seperti Sir Stamford Raffles, Kolonel Farquhar dan John Crawfurd, Sultan Hussein Shah dari Kesultanan Johor, mubaligh dan pedagang Amerika dan Eropah, dan pedagang dari China.

## Nota


## Rujukan

## Pautan luar
* Hikayat Munsyi Abdullah 
* Salinan edisi pertama "Hikayat Abdullah" di BookSG, Lembaga Perpustakaan Negara Singapura
* MCP Hikayat Abdullah bibliography
*  Terjemahan Hikayat Abdullah dalam bahasa Inggeris.
Pembukaan Kota Mekah

**Pembukaan Kota Mekah** (bahasa Arab: **فتح مكة**, *Fathu Makkah*) bermaksud pembebasan Kota Mekah daripada pengaruh, amalan & cengkaman jahliyah. Sebelum Mekah dikuasai oleh Islam, ia berfungsi sebagai pusat penyembahan berhala dan lain-lain amalan tradisi masyarakat Arab jahiliyah.

Setelah lapan tahun berhijrah ke Madinah, Nabi Muhammad beserta 10.000 pasukan tentera Islam kembali dan menguasai Mekah secara keseluruhan, sekaligus menghancurkan berhala yang ditempatkan di dalam dan sekitar Kaabah pada 10 Ramadan 8 H bersamaan Januari 630 M .

## Latar belakang
Mengikut catatan sejarah, setelah Perjanjian Hudaibiyah ditandatangani pada tahun keenam hijrah (628 M), Islam berkembang dengan meluas. Hal ini telah menyebabkan masyarakat Quraisy berasa iri hati. Mereka juga telah membantu Bani Bakar untuk menyerang Bani Khuzaáh yang memberikan kesetiaan kepada Nabi Muhammad.

Apabila Nabi Muhammad mendapat tahu hal ini, lalu baginda bersama-sama 10,000 orang tentera Islam terus menuju ke Mekah. Dalam perjalanan, tentera Islam telah bermalam di 'Marun zahrán', Nabi Muhammad mengarahkan tentera Islam supaya mendirikan khemah dan menyalakan obor api yang banyak untuk menggerunkan masyarakat Quraisy. Nabi Muhammad juga telah mengutus Abbas bin Abdul Mutalib untuk berunding dengan Abu Sufyan.

Untuk memasuki kota Mekah Nabi Muhammad memerintahkan tentera Islam supaya berpecah kepada empat kumpulan dan memasuki Mekah melalui empat penjuru. Mereka juga diminta supaya tidak melakukan kekerasan atau pembunuhan kecuali apabila terpaksa. Namun, pertempuran hanya berlaku di selatan Mekah dan telah mengorbankan dua orang tentera Islam dan tiga belas orang masyarakat Quraisy. 

Setelah memasuki Mekah, Nabi Muhammad melakukan tawaf, mencium Hajar Aswad dan memusnahkan berhala yang terdapat di sekeliling Kaabah. Baginda juga memasuki Kaabah dan mencuci dinding Kaabah dengan air zam-zam. Selain itu, baginda memaafkan dan membebaskan penduduk Mekah yang pernah menentang Islam.

## Nota
5.56 x 45 mm NATO

**5.56 × 45 mm NATO** merupakan kaliber peluru yang diperkenalkan di sekitar tahun 1960-an sebagai peluru utama negara-negara NATO.

Peluru ini dikatakan sama dengan peluru versi .223 Remington. Pada tahun 1950-an, syarikat persenjataan ArmaLite dan semua organisasi persenjataan Amerika Syarikat telah melakukan perubahan untuk mencipta satu kaliber peluru yang bagi senjata berkaliber peluru yang lebih kecil tetapi berkuasa tinggi, dibandingkan dengan kaliber 7.62 x 51 mm NATO dan menggunakan katrij .222 Remington. Peluru 5.56 mm ini berukuran 5.56 di bahagian anak peluru manakala bahagian kelongsong peluru berukuran 45 mm dan diperbuat daripada logam yang berkualiti.

## Perbezaan antara 5.56 dan 7.62 mm NATO

## Senjata yang menggunakan 5.56

;Raifal
:Beretta AR70/223
:Daewoo K2
:Diseños Casanave SC-2005
:EMERK
:Fusil Automático Doble
:FARA 83
:FA-MAS
:FN FNC
:FN SCAR-L
:Heckler & Koch 33
:Heckler & Koch G36
:Heckler & Koch G41
:Heckler & Koch XM8
:Howa Type 89
:SIG SG 540
:SIG SG 550
:IMBEL MD2
:IMI Galil
:IMI Tavor
:LAPA FA-03
:M16
:M4
:Safir T-17
:Sterling SAR-87
:Steyr AUG
:VB Berapi LP06

;Raifal penembak hendap
:Remington M700
:Steyr Scout

;Mesingan ringan
:CETME Ameli
:FN Minimi
:IMI Negev
:GatMalite

## Sila Lihat
* 5.45 x 39 mm M74
James Potter

**James Potter** merupakan bapa kepada Harry Potter dan suami kepada Lily Evans. Berbeza dengan Lily, James adalah berketurunan sihir tulen. James Potter dilahirkan pada tahun 1959 di England.

James juga bersekolah di Hogwarts dari tahun 1970 dan tamat pada tahun 1977. Sama seperti Harry, James juga masuk ke rumah Gryffindor. Di Hogwarts, James bersahabat dengan Sirius Black, Remus Lupin, dan Peter Pettigrew. Bersama Sirius, James juga terkenal sebagai pelajar yang aktif dan tidak kurang juga nakal. Mereka berdua sering diibaratkan seperti adik-beradik kembar kerana sering bersama. James turut menumpangkan Sirius di rumahnya ketika cuti musim panas dan ketika SIrius melarikan diri daripada rumah. Kedua-duanya sering dikenakan hukuman dan tahanan. walau bagaimanapun, mereka masih berhubung walaupun dikenakan tahanan di tempat yang berbeza dengan menggunakan cermin dua arah. Antara tiga orang sahabatnya, James lebih rapat dengan Sirius. Sirius juga merupakan pengapit James ketika berkahwin dengan Lily dan merupakan pemegang rahsia keluarga Potter (sebelum diberikannya kepada Peter Pettigrew untuk mengaburi Lord Voldemort).

James seorang pemain Quidditch di sekolah dan menjadi Seeker bagi pasukan Gryffindor. Dia kelihatan sering bermain dengan Snitchnya. James Potter juga merupakan animagus yang tidak berdaftar. Dia mampu bertukar kepada bentuk rusa jantan sehingga diberi nama samaran "Prongs" oleh ketiga-tiga sahabatnya. Mereka turut yang menciptakan (Peta Penjarah) yang dapat memperlihatkan seluruh kawasan Hogwarts dan sekitarnya, termasuk kedudukan semua orang di dalam Hogwarts.

Ketika zaman peperangan dengan Lord Voldemort dan Death Eaternya, James dan Lily menganggotai Kumpulan Phoenix yang diketuai oleh Albus Dumbledore. Kedua-duanya diceritakan berjaya melepaskan diri daripada Lord Voldemort sebanyak 3 kali.

James Potter tinggal di **Godric's Hollow** bersama isteri dan anaknya dan dia bersama pasagannya kemudian dibunuh di sana pada 31 Oktober 1991 oleh Lord Voldemort sendiri yang menyebabkan Harry menjadi yatim piatu.

## Salasilah keluarga James Potter

## Lihat juga
* Senarai Watak siri Harry Potter
Natashia Nikita

**Nikita**, atau nama sebenar **Natasha Wilona** merupakan seorang penyanyi rohani.  Beliau dilahirkan pada 22 Mei 1988 di Jakarta, Indonesia. Beliau mula bergiat aktif dalam bidang pelayanan Kristian dan nyanyian rohani sejak berumur 8 tahun lagi. Nikita mula membuat dan mengeluarkan albumnya yang pertama pada tahun 1996. Kini, beliau sudah memiliki sebelas buah album rohani. Pada masa ini, beliau sedang menuntut di Universiti Pelita Harapan (UPH). Antara album tersebut adalah seperti berikut"

# 1996: Di Doa Ibuku Namaku Disebut
# 1996: Natal Pilihan
# 1997: Ada Ampun Bapa Bagimu
# 1998: Kasih Dari Surga
# 2000: Bapa Engkau Sungguh Baik
# 2002: Worship Series
# 2004: Kubrikan Syukurku
# 2006: With You
# 2007: Pelangi Sehabis Hujan
# 2008: The Journey
# 2010: Love, Eternal

Selain itu beliau juga membawakan lagu *Seperti Yang Kau Ingini* yang dikenal sebagai lagu tema sinetron *Buku Harian Nayla* dan lagu tema sinetron *Janjimu seperti Fajar* dengan judul yang sama.
Al Arqam

**Al Arqam** boleh merujuk kepada:

*Sahabat Rasullah Abu Abdillah al-Arqam bin Abi al-Arqam
*Pertubuhan Al-Arqam yang diasaskan oleh Asaari Muhammad
**Buku mengenainya Al–Arqam & Ajaran Aurad Muhammadiah Satu Penilaian
Koninklijke Marechaussee

**Koninklijke Marechausée** ialah sebuah pasukan polis yang diasaskan pada zaman penjajahan Perancis ke atas Belanda. Berdasarkan dekri Republik Bataaf yang dibentuk oleh Perancis pada 4 Februari 1803, unit polis Marechausée dibentuk, tetapi tidak dilaksanakan sepenuhnya. 

Pada tahun 1805, sebuah unit Gendarmerie (sejenis briged bergerak) dibentuk. Hanya selepas Republik Bataaf digantikan dengan Kerajaan Belanda bahawa Koninklijke Marechausée dibentuk secara rasmi pada 26 Oktober 1814, berdasarkan Dekri No. 498 yang dikeluarkan oleh Willem I, raja Belanda.

Berdasarkan kenyataan Marechausée sendiri, Marechausée mempunyai sejarah yang sangat panjang, iaitu sejak dari masa *Tribunal Konstabel dan Marsyal Perancis* di Paris pada tahun 1370. Para konstabel dan marsyal kemudian diserap ke dalam unit Gendarmerie yang merupakan unit polis di Belanda dan Belgium.

Marechausée yang dikenali di Indonesia sebagai **Marsose** berkembang menjadi sebuah angkatan bersenjata untuk mengamankan wilayah dan jalan raya di Kerajaan Belanda. Selain daripada tugas-tugas kepolisan, Marechausée juga ditugasi untuk membantu angkatan tentera, terutamanya semasa Perang Dunia I (1914 - 1918. Antara lain, Marechausée juga ditugasi oleh Hindia Belanda untuk melawan Si Singamangaraja XII di Sumatera Utara. Pada tahun 1917, Marechausée berjaya mengalahkan dan membunuh Si Singamangaraja XII. Dalam Perang Aceh (1873 -1904), Marechausée menguasai pergunungan-pergunungan dan hutan-hutan rimba Aceh untuk mencari dan mengejar para gerila Aceh.
Perserikatan

**Perserikatan** ialah pertandingan bola sepak amatur yang merupakan satu-satunya kejuaraan yang dikendalikan oleh Persatuan Bola Sepak Seluruh Indonesia (PSSI) sehingga Liga Sepak Bola Utama (Galatama), liga separa profesional, diasaskan pada tahun 1979. Pertandingan Perserikatan yang pertama diadakan di  Kota Solo, Jawa Tengah, pada tahun 1931. 

Antara tahun-tahun 1979 hingga 1994, liga-liga Galatama dan Perserikatan diadakan secara berasingan sehingga digabungkan ke dalam Liga Indonesia.

## Kejuaraan Perserikatan




## Lihat juga
* Liga Sepak Bola Utama (Galatama)
* Liga Indonesia

## Pautan luar
*  Laman web ''Astik'' : Yayasan Statistik Bola Sepak 
*  Laman web RSSSF: Daftar Juara Perserikatan
I Am David

***I Am David*** (judul asal : *David*) merupakan filem fiksyen nukilan Anne Holm pada 1963. Ia menceritakan seorang budak lelaki yang dibantu oleh pengawal penjara untuk melepaskan diri dari kem konsentrasi di Eropah dan bagaimanakah perjalanan David (budak lelaki tersebut) menuju ke [Denmark. Sepanjang perjalanan, David bertemu dengan beberapa individu dan terdapat beberapa peristiwa yang mendebarkan sepanjang perjalanan. Novel ini telah diadaptasikan ke dalam filem [I Am David (filem) pada 2003.

Buku ini telah diterbitkan di Denmark. Di Amerika, buku ini dikenali sebagai *North to Freedom*, dan *Days of David* di rantau Asia.

## Maklumat tambahan
* *David*, [København] Gyldendal, 1963 (edisi pertama)
* *I am David*, Orlando, Fla. : Harcourt, 2004, ISBN 0-15-205161-9 (hc), ISBN 0-15-205160-0 (pbk)

## Pautan Luar

* Review by Readingmatters.co.uk
* Official Movie Site
* IMDB Movie Page
I Am David (filem)

{| align=right cellspacing=0 border=1 style="width:200px; margin:0px 0px 5px 10px; background:white; font-size:90%;"

***I Am David*** merupakan filem yang diadaptasi dari novel *[[I Am David]]* oleh Anne Holm dan ditayangkan pada 2003. Filem ini diarah oleh Paul Feig.

## Sinopsis

Filem ini mengisahkan seorang kanak-kanak lelaki berusia 12 tahun yang telah ditahan di Eropah Timur dan cuba melepaskan diri dari kem konsentrasi Komunisdi Eropah. Beliau berjaya melepaskan diri hasil bantuan seorang tahanan dewasa Johannes (lakonan James Caviezel). David (lakonan Ben Tibber) cuba ke Denmark untuk mencari ibunya. Bermula dari situlah perjalanannya merentasi negara-negara sekeliling Eropah dan membuatkan David bertemu dengan pelbagai ragam manusia yang membantunya. Di Itali, David cuba membayangkan sesuatu melalui imaginasinya : sebuah negara yang aman. Dia cuba memberanikan diri untuk hidup di dunia yang asing baginya. Perjalanannya penuh dengan kegusaran di hati. Dia penuh berhati-hati. Dia hanyalah seorang kanak-kanak yang masih nafi tentang kehidupan. Dia tidak memiliki pengetahuan tentang tempatnya berpijak, tidak mempunyai wang, tidak tahu bagaimana untuk senyum .Akhirnya dia terjumpa sebuah keluarga kaya warga Itali. Walaupun berasa bahagia tinggal bersama keluarga tersebut, David tahu bahawa dia mesti mencari ibunya di Denmark. David akhirnya sampai ke Switzerland dan bertemu dengan seorang wanita tua yang sedang melakar potret, Sophie (Joan Plowright). Wanita inilah yang menolongnya sehinggalah akhirnya dia berjaya memasuki Denmark dan bertemu ibunya yang kini bergelar penulis buku.

## Pelakon
* Ben Tibber (David)
* James Caviezel (Johannes)
* Joan Plowright (Sophie)
* Hristo Shopov
* Silvia De Santis (Elsa)
* Paco Reconti (Giovanni)
* Roberto Attias (Baker)
* Francesco De Vito (Roberto)
* Paul Feig (Lelaki Amerika)
* Lucy Russell (Wanita Amerika)
* Viola Carinci (Ibu David)
* Marin Jivkov (Cecha)
* Robert Syulev (Angelo)
* Alesandro Sperduti (Carlo)

## Reaksi
Filem ini mendapat kritikan dari para pemerhati filem dan hanya mendapat 39 % oleh Rotten Tomatoes. [ini hanya memungut kutipan sebanyak $288,552 untuk 226 pawagam.[http://www.boxofficemojo.com/movies/?id=iamdavid.htm](http://www.rottentomatoes.com/m/i_am_david/?critic=columns
Filem)

## Anugerah

Filem ini memenangi beberapa anugerah pada 2003, seperti Anugerah Crystal Heart di Festival Filem Heartlan,  the Queens Festival's Best Feature Film, Best Film dan Most Promising Actor untuk Ben Tibber. http://imdb.com/title/tt0327919/awards

## Pautan Luar
*Official site
*
'Tis

***’Tis*** merupakan kisah sebenar yang ditulis oleh Frank McCourt. Buku yang dilancarkan pada tahun 1999, bermula dengan *[[Angela's Ashes]]*, McCourt's pemenang Pulitzer Prize menceritakan kisah kanak-kanaknya di Ireland dan akhirnya brhijrah ke Amerika Syarikat. Buku ini bermula McCourt yang berada di Albany, New York, and dan membuat perancangan tanpa berlengah untuk ke Kota New York. Tanpa kawan dan tanpa sebarang pengetahuan budaya Amerika, beliau bergelut untuk meletakkan dirinya ke dalam masyarakat kolar biru Amerika..Beliau kemudiannya menyertai tentera Amerika Syarikat dan dihantar berkhidmat di Eropah. Semasa di Jerman beliau mengalami konfrontasi dengan banyak pihak yang cuba menunjukkan kepada Frank bagaimana untuk mendapatkan gadis Rusia semata-mata untuk seks dengan cara memberi kopi atau rokok kepada sasaran (gadis Rusia). Beliau kembali ke Ireland untuk melawat ibu dan kampung halamannya sebelum memutuskan untuk kembali ke AS semula. Semasa di AS, beliau memasuki Universiti New York dan di situlah beliau mengenali erti cinta. Selepas tamat belajar, belia menjadi guru Bahasa Inggeris dan Pengajian Sosial di McKee Vocation & Techinal High School sebelum ke Sekolah Tinggi Stuyvesant. Di Stuyvesant beliau mula mengubah cara pengajarannya yang dahulu tertumpu kepada buku-buku dan alat pengajaran yang lain. Beliau mencari kaedah yang lain untuk menjadikan pengajarannya lebih berkesan. *'Tis* banyak menguji hubungan Frank dengan keluarganya termasuklah isterinya. Frank dan isterinya hanya bersama kerana anak perempuan mereka, Margaret Ann dan akhirnya Frank meninggalkan mereka.

Ibu Frank,Angela McCourt, meninggal dunia di New York hampir sama masa dengan kematian ayah beliau, Malachy McCourt Sr., yang meninggal dunia di Ireland. Perjalanan hidup Frank McCourt diteruskan dalam sebuah lagi novel,*[[Teacher Man]]*.
Kenneth Jonassen

**Kenneth Jonassen** (lahir 3 Julai 1974) merupakan pemain badminton dari Denmark untuk perseorangan lelaki, dia telah bermain di Sukan Olimpik 2004 dalam perseorangan lelaki, namun dia tewas di peringkat ke-32 terhadap Chen Hong dari Republik Rakyat China.

Kenneth telah kalah di kejohanan Terbuka Singapura 2006, tewas mudah kepada rakan senegara, 21-14, 21-10..

Beliau masih memegang rekod terkini dengan rekod pukulan smash paling laju untuk kategori perseorangan, iaitu 298 km/h (185 mph).

## Rujukan

## Pautan luar
*Profil Pemain BWF
Choong Tan Fook

**Choong Tan Fook** (; lahir 6 Februari 1976) merupakan seorang pemain badminton lelaki dari Malaysia untuk beregu lelaki, beliau telah menyertai Sukan Olimpik 2004 bagi beregu lelaki bersama pasangan beregunya Lee Wan Wah. Mereka menerima "bye" seawal pusingan pertama dan menentang Pramote Teerawiwatana dan Tesana Panvisvas dari Thailand pada pusingan kedua. Pada suku akhir, Choong dan Lee tewas kepada Lee Dong-soo & Yoo Yong-sung dari Korea 11-15, 15-11, 15-9.

Beliau dijangka mengahwini bintang beregu China Zhang Jiewen selepas Sukan Olimpik 2008.

## Kejohanan yang disertai

## Rujukan


## Pautan luar
* Profil BWF 
* Profil BAM
Bao Chunlai

**Bao Chunlai** (Bahasa Cina Mudah: 鲍春来, pinyin: Bào Chūnlái) (lahir 17 Februari, 1983 di Changsha, wilayah Hunan) merupakan pemain badminton lelaki dari Republik Rakyat China.

Bao bermain di Sukan Olimpik 2004 bagi perseorangan lelaki, menentang Shoji Sato dari Jepun pada pusingan pertama. Di peringkat 16, Bao menewaskan Park Tae-sang dari Korea Selatan.

Bao sampai ke pusingan akhir untuk perseorangan lelaki di Kejohanan Dunia IBF 2006 dan ditewaskan oleh rakan senegaranya di pusingan akhir, Lin Dan. Pada 2007, mereka bertemu sesama sendiri sekali lagi di separuh akhir Kejohanan Super Series Terbuka Korea 2007. 

## Kejohanan yang disertai

## Rujukan

## Pautan luar
*  Laman rasmi Bao Chunlai
*  Blog Bao Chunlai
* Profil Pemain BWF
Chen Jin

**Chen Jin** (lahir di wilayah Hebei) merupakan pemain badminton lelaki dari Republik Rakyat China.

Pada 2004 beliau menang di Terbuka Perancis dan Terbuka Polish, dan Terbuka Jerman dan China Masters untuk 2006.

Chen bermain di Kejohanan Dunia Badminton 2006 untuk perseorangan lelaki, dan di peringkat suku akhir, dia menentang Lee Hyun-Il dari Korea Selatan 21-14, 19-21, 21-12.

## Gelaran kejohanan
* 2008 - Kejohanan Super Series Seluruh England 2008
* 2007 - Terbuka Swiss 2007
* 2006 - China Masters 2006, Yonex Terbuka Jerman

## Rujukan

## Pautan luar
* Profil Pemain BWF 
* Profil - Olimpik Beijing 2008
Peter Gade

**Peter Høeg Gade** (lahir 14 Disember 1976 di Terndrup, Denmark) lahir sebagai **Peter Gade Christensen** merupakan pemain badminton professional dari Denmark. Beliau kini tinggal berhampiran Charlottenlund di Copenhagen bersama isterinya yang merupakan pemain bola tangan, Camilla Høeg. Mereka dikurniakan seorang puteri iaitu, Nanna(lahir 2004).

## Rujukan

## Pautan luar
*Laman rasmi Peter Gade
*Profil Pemain BWF 
*Profil DBF: Peter Gade Danmarks Badminton Forbund
Chen Yu

**Chen Yu** merupakan pemain badminton lelaki dari Republik Rakyat China.

Pada Julai 2006 dia menjuarai Terbuka Thailand. Dia menentang Chen Hong di separuh akhir untuk bertemu dengan Chen Jin di pusingan akhir, 21-17, 21-23, 22-20.

## Pautan luar
* Profil BWF
Yao Jie

**Yao Jie** (Cina: 姚洁, pinyin: Yáo Jié) (lahir 10 April 1977) merupakan pemain badminton profesional wanita dari Belanda. Dia sebenarnya merupakan warganegara dari Republik Rakyat China.

Yao beraksi di Sukan Olimpik 2004, dia menentang Jiang Yanmei dari Singapura di pusingan pertama tetapi tewas kepada Wang Chen dari Hong Kong di pusingan kedua!

## Pautan luar
*Profil Pemain BWF
Pakubuwana VI

**Pakubuwana VI** (1807 -   5 Julai 1849) ialah raja Kerajaan Surakarta yang memerintah antara tahun 1823 hingga tahun 1830, serta juga seorang Pahlawan Nasional Indonesia. Nama julukannya *Pangeran Bangun Tapa* kerana dianggap sering bertapa. 

Dilahirkan di Kota Surakarta, Jawa Tengah, Pakubuwana VI terkenal kerana perlawanannya terhadap penjajahan Belanda. Menjelang akhir Perang Diponegoro (1825 - 1830, baginda dibuang ke Ambon oleh Belanda kerana merupakan pesimpati kepada putera pemberontak Yogyakarta. 

Pakubuwana VI mangkat ketika hanya berumur 42 tahun semasa dalam buangan di Ambon, Maluku, dan dimakamkan di Imogiri - Yogyakarta.

## Lihat juga
* Daftar raja Jawa
* Raja-raja Mataram II

## Rujukan
Bhanu

**Bhanu** (maut 775) ialah pengasas dan raja pertama Dinasti Syailendra yang memerintah Kerajaan Mataram Kuno selama 23 tahun antara tahun-tahun 752 - 775.

Sedangkan Dinasti Sanjaya yang diasaskan pada tahun 732 bercorak Hindu, dinasti yang diasaskan oleh Bhanu bercorak agama Buddha Mahayana.  Bhanu mangkat pada tahun 775, dan diwarisi oleh puteranya, Wisnu.

## Rujukan
Vietnam Selatan

**Vietnam Selatan** (nama rasmi: **Republik Vietnam**, bahasa Vietnam: *Việt Nam Cộng Hòa*) adalah negara antikomunis yang diasaskan dari tahun 1949 hingga 1976 di kawasan Vietnam yang secara geografinya terbahagi kepada dua bahagian dipisahkan mengikut kedudukan garis lintang ke 17. Di sebelah utara garis lintang ini terletaknya Vietnam Utara manakala di selatan garis lintang ini terletaknya **Vietnam Selatan**. 

Republik Vietnam diasaskan di Saigon oleh Ngo Dinh Diem pada 22 Oktober 1955 setelah ia menggulingkan Maharaja Bao Dai. Kewujudan negara Vietnam Selatan banyak didukung oleh Amerika Syarikat. Ada pendapat yang menyatakan peranan utama yang dimainkan oleh AS ketika pembentukan negara Vietnam Selatan. Vietnam Selatan yang disokong oleh AS telah terlibat dalam satu peperangan yang panjang dikenali sebagai perang dengan Vietnam Utara Viet Cong dan berakhir dengan kekalahan Vietnam Selatan yang disokong oleh AS kepada Vietnam Utara dan Barisan Pembebasan Kebangsaan (NLF) pada 30 April 1975. Kekalahan ini telah menguatkan lagi parti NLF dan pentadbiran Republik Vietnam Selatan telah disatukan untuk membentuk Republik Sosialis Vietnam yang diisytiharkan pada 2 Julai 1976.

Vietnam Selatan terbahagi menjadi 44 wilayah (*tỉnh*).
Vietnam Utara

**Republik Demokratik Vietnam** (RDV), Bahasa Vietnam: *Việt Nam Dân Chủ Cộng Hòa*), biasanya dikenali sebagai *Vietnam Utara* adalah sebuah negara yang diasaskan oleh Ho Chi Minh dan diiktiraf oleh Republik Rakyat China dan Kesatuan Soviet pada tahun 1950. 

Selepas kekalahan Perancis dalam pertempuran Dien Bien Phu pada 1954, Perancis secara rasmi mengiktiraf kedaulatan negara dan negara terbahagi dua; Vietnam Selatan yang lain.

Selepas penyelesaian itu, ramai penduduk di Utara melarikan diri ke Selatan, kebanyakan mereka penganut Katolik yang mendakwa bahawa kerajaan Utara mempunyai dasar yang tidak adil terhadap mereka.

Ibu negara Vietnam Utara berada di Hanoi dan ditadbir oleh sebuah kerajaan komunis yang mendapat sokongan dari Kesatuan Soviet dan Republik Rakyat China. Kedua-dua negara ini membantu Vietnam Utara semasa Perang Vietnam melawan Amerika Syarikat dan Vietnam Selatan.

Selepas kejatuhan kerajaan Vietnam Selatan pada 30 April 1975, kedua-dua negara tersebut bersatu pada 2 Julai 1976 ke dalam sebuah negara yang dipanggil Republik Sosialis Vietnam atau dikenali sebagai Vietnam.
Wisnu (raja Mataram)

**Wisnu** (maut 782) ialah raja Dinasti Syailendra yang kedua. Baginda mewarisi bapanya, Bhanu, yang mangkat pada tahun 775 dan memerintah Kerajaan Mataram Kuno selama tujuh tahun antara tahun-tahun  775 hingga 782. 

Pada zaman pemerintahannya, Candi Borobudur mula dibina. Wisnu mangkat pada tahun 782 dan diwarisi oleh puteranya, Indra.
Indra (raja Mataram)

**Indra** (maut 812), juga dikenali sebagai **Sangramadhananjaya**,  ialah raja Dinasti Syailendra yang ketiga. Baginda mewarisi bapanya, Wisnu, yang mangkat pada tahun 782, dan memerintah Kerajaan Mataram Kuno selama 30 tahun antara tahun-tahun 782 hingga 812.

Mengingati bahawa nenek moyangnya datang daripada kawasan yang kini merupakan Thailand atau Kemboja, Syailendra menyerang Kerajaan Chenla (sekarang Kemboja) pada sekitar tahun 790, dan menduduki kawasan itu selama 12 tahun.  Indra mangkat pada tahun 812 dan diwarisi oleh puteranya, Samaratungga.

## Rujukan
Samaratungga

**Samaratungga** (mangkat 833) ialah Raja Dinasti Sailendra yang keempat dan juga Maharaja Srivijaya. Baginda mengahwini Dewi Tara, puteri Sri Dharmasetu daripada Kerajaan Srivijaya dan mewarisi takhta Srivijaya kemudiannya selepas kemangkatan Sri Dharmasetu. Baginda juga mewarisi takhta dari bapanya, Indra, yang mangkat pada tahun 812, dan memerintah Kerajaan Mataram Kuno selama 21 tahun antara tahun-tahun 812 hingga 833. Pada masa pemerintahannya, Candi Borobudur, sebuah candi agama Buddha yang terbesar di dunia, selesai dibina. 

Samaratungga mempunyai dua orang anak, iaitu Putera Balaputradewa dan Puteri Pramodhawardhani. Pramodhawardhani yang bernikah dengan Rakai Pikatan, raja Mataram Kuno daripada Dinasti Sanjaya, kemudian mewarisi bapanya pada tahun 833 apabila Rakai Pikatan merampas takhta daripada Balaputradewa yang merupakan pewaris raja yang sah. 

## Rujukan
Pramodhawardhani

**Pramodhawardhani** (maut 856) ialah penguasa Dinasti Syailendra yang kelima. Beliau mewarisi bapanya, Samaratungga, yang mangkat pada tahun 833, dan memerintah Kerajaan Mataram Kuno selama 23 tahun antara tahun-tahun 833 hingga 856.

Pramodhawardhani bernikah dengan Rakai Pikatan, pangeran Mataram kuno daripada  Dinasti Sanjaya yang kemudian menjadi raja Mataram. Perkawinannya dengan Rakai Pikatan menyebabkan kejatuhan Dinasti Syailendra.Suaminya merampas takhta daripada Balaputradewa, pewaris Dinasti Syalendra yang sah.  Rakai Pikatan kemudian menggantikan agama Buddha di Jawa dengan agama Hindu. 

## Rujukan
Balaputradewa

**Balaputradewa** ialah putera Samaratungga dari Wangsa Sailendra yang menjadi Maharaja Srivijaya sekitar tahun 850-an. Ibunya Dewi Tara adalah puteri kepada Sri Dharmasetu, Maharaja Kerajaan Srivijaya.

Bapanya mangkat pada tahun 833 dan Balaputradewa yang sepatutnya menaiki takhta sebagai pewaris Raja Dinasti Sailendra gagal kerana digulingkan oleh saudara iparnya, Rakai Pikatan.

## Rujukan
Dewi Tara

**Dewi Tara** ialah puteri Dharmasetu, raja Kerajaan Sriwijaya, serta juga isteri kepada Samaratungga, raja Kerajaan Mataram Kuno daripada Dinasti Syailendra. Perkahwinannya dikurniakan dengan dua orang anak, iaitu putera Balaputradewa dan puteri Pramodhawardhani.

Adalah jelas bahawa kehidupan Dewi Tara selepas kemangkatan suaminya tidak bahagia apabila menantunya, Rakai Pikatan, iaitu suami Pramodhawardhani, merampas takhta Balaputradewa yang merupakan pewaris Kerajaan Mataram Kuno yang sah. Ini telah mengakibatkan perpecahan keluarganya yang hanya terdiri daripada dua cahaya mata.
Belanda Sepanyol

**Belanda Selatan** (Bahasa Belanda: Zuidelijke Nederlanden, Bahasa Sepanyol: Países Bajos del Sur, ) adalah sebahagian dari Low Countries yang dikawal oleh Sepanyol (*Belanda Sepanyol*, 1579-1713), Austria (*Belanda Austria*, 1713-1794) dan Perancis (1794-1815). Daerah ini terdiri kebanyakannya dari Belgium moden (kecuali prince-bishopric of Liège, yang merupakan sebahagian Empayar Suci Rom berautonomi) dan Luxembourg (termasuk homonim wilayah Belgium sekarang) dan juga, sebelum 1581, Belanda sekarang, dan sehingga 1678, kebanyakannya daerah Nord-Pas-de-Calais sekarang di Perancis utara.
Perang Lapan Puluh Tahun

**Pemberontakan Belanda** atau **Perang Lapan Puluh Tahun** (1568&ndash;1648), adalah pemberontakan Tujuh Belas Provinsi di Belanda terhadap Empayar Sepanyol (Habsburg).

Pada awalnya,Sepanyol berjaya menumpaskan pemberontakan itu. Akan tetapi pada tahun 1572, para pemberontak telah berjaya menangkap Brielle dan pemberontakan itu melonjak kembali. Provinsi-provinsi utara menjadi bebas *[[de facto]]* pada mulanya, kemudian secara rasmi pada tahun 1648. Sewaktu pemberontakan ini, Provinsi-provinsi Bersatu Belanda atau Republik Belanda berkembang dengan pantasnya bagi menjadi sebuah kuasa dunia melalui kapalan pedagangnya dan mengalami suatu tempoh pertumbuhan dari segi ekonomi, saintifik serta kebudayaan.

Belanda Selatan (kini berada di Belgium, Luxembourg dan Perancis Utara) berada di bawah pemerintahan Sepanyol. Penindasan berterusan oleh Sepanyol di selatan menyebabkan kebanyakan para elit kewangan, intellektual dan kebudayaan melarikan diri ke utara, menyumbangkan dengan banyaknya bagi kejayaan Republik Belanda. Sebahagian besar kawasan Belanda Selatan tumpas kepada Perancis apabila perang ini berakhir pada tahun 1648.

## Pembacaan selanjutnya
* Karya-karya John Lothrop Motley (1814-1877) memberikan sebuah penceritaan yang lama tetapi terperinci mengenai situasi republik Belanda pada waktu ini -  (bebas E-texts)
* Geyl, Pieter. (1932), *The Revolt of the Netherlands, 1555-1609*. Williams & Norgate, UK.
* Geyl, Pieter. (1936), *The Netherlands Divided, 1609-1648*. Williams & Norgate, UK.
* Israel, Jonathan I. (1998), *The Dutch Republic. Its Rise, Greatness, and Fall 1477-1806*, Clarendon Press, Oxford, ISBN 0-19-820734-4.
* Parker, Geoffrey (1977), *The Dutch revolt*, penerbitan Penguin, London

## Nota dan Rujukan
Belanda Burgundy

Dalam sejarah Negara Rendah, **Belanda Burgundy** merujuk kepada zaman ketika Duke Burgundy memerintah kawasan itu, bersama dengan Luxembourg dan utara Perancis dari 1384 hingga ke 1477.